En 27-årig mand blev stukket ned og fik fem knivsår på Viby Torv. Det skete natten til fredag. Ofret, der nu er udskrevet fra hospitalet, vil ikke fortælle, hvem der stak. Nu søger politiet vidner.

Annonce

En 27-årig mand, der natten til fredag blev stukket ned på Viby Torv klokken 02.05, tør ikke tale om, hvem der stak ham ned. Formentlig af frygt for, at det vil gå ham værre, end de fem stiksår han nu er udskrevet for fra hospitalet. Derfor søger politiet vidner.

Politiet fik natten til fredag anmeldelsen om et overfald begået mod en 27-årig mand fra Aarhus. Ofret var kørt på skadestuen, hvor han blev behandlet for fem stiksår i det venstre lår.

Ifølge ofret skete overfaldet på Viby Torv i nat mellem klokken 00.00 og 01.00, fortæller politiet, der ikke kender baggrunden for overfaldet - idet den 27-årige ikke vil give yderligere oplysninger om overfaldet.

Forurettede er en 27-årig mand, 180 cm, slank af bygning og med kort, blondt hår og blå øjne. Han var på overfaldstidspunktet iført en sort dynjakke. Han har ikke været i livsfare, og han er nu udskrevet fra hospitalet.

Politiet vil meget gerne i kontakt med vidner, der har set overfaldet.